|  |
| --- |
| **Ārējās ekonomiskās politikas koordinācijas padome** |

**Sēdes protokols Nr.4**

Rīgā 2013.gada 9.maijā

Sēde sākas plkst. 12.30.

**Sēdi vada:**

|  |  |
| --- | --- |
| Edgars Rinkēvičs | ārlietu ministrs, Ārējās ekonomiskās politikas koordinācijas padomes (turpmāk - padome) priekšsēdētājs |

**Padomes locekļi un pilnvarotie locekļi:**

|  |  |
| --- | --- |
| Daniels Pavļuts | ekonomikas ministrs, padomes priekšsēdētāja vietnieks |
| Uldis Reimanis | Satiksmes ministrijas valsts sekretāra vietnieks |
| Marģers Krams | Valsts prezidenta ārlietu padomnieks |
| Baiba Sējāne | Ministru prezidenta padomniece ārējās ekonomiskās sadarbības koordinācijas jautājumos |
| Normunds Bergs | Latvijas Tirdzniecības un rūpniecības kameras (turpmāk - LTRK) Eksporta padomes priekšsēdētājs |
| Andris Ozols | Latvijas Investīciju un attīstības aģentūras (turpmāk - LIAA) direktors |
| Inese Stepiņa | Latvijas Darba devēju konfederācijas (turpmāk - LDDK) ģenerāldirektores vietniece |

**Klātesošie:**

|  |  |
| --- | --- |
| Ivita Burmistre | Ārlietu ministrijas Ekonomisko attiecību un attīstības sadarbības politikas departamenta direktore |
| Rūdolfs Brēmanis | Ārlietu ministrijas Ārējo ekonomisko sakaru veicināšanas nodaļas vadītājs |
| Laura Buivida | Ekonomikas ministra biroja vadītāja |
| Zaiga Liepiņa | Ekonomikas ministrijas valsts sekretāra vietniece |
| Ilona Mežiniece | Zemkopības ministrijas Pārtikas nozares nodaļas vadītāja |
| Agnese Mētra | Zemkopības ministrijas Starptautisko lietu nodaļas vecākā referente |
| Benita Margēviča | Satiksmes ministrijas Tranzīta politikas departamenta direktora vietniece |
| Aija Jaunzeme | LIAA Ārējās tirdzniecības veicināšanas departamenta direktore |
| Andra Minkeviča | LIAA Investīciju projektu departamenta direktore |
| Evita Breča | Valsts prezidenta kancelejas ekonomikas, uzņēmējdarbības un nodarbinātības konsultante |
| Rita Ozoliņa | LTRK Ārlietu daļas vadītāja |
| Marta Zumberga | Padomes sekretariāta pārstāve |

**Uzaicinātās personas:**

|  |  |
| --- | --- |
| Andrejs Pildegovičs | Ārlietu ministrijas valsts sekretāra vietnieks-politiskais direktors |
| Sandra Sondore - Kukule | Ārlietu ministra padomniece |
| Līga Rozeniece | Ārlietu ministrijas Konsulārās palīdzības nodaļas padomniece |
| Dina Pujate | LIAA Ārējās tirdzniecības veicināšanas departamenta Biznesa informācijas nodaļas vadītāja |

**Darba kārtība**

1. Ekspertu grupas ziņojums par priekšlikumu izstrādi indikatoru sistēmas izveidošanai un ieviešanai Latvijas Ārējo ekonomisko pārstāvniecību un Latvijas diplomātisko un konsulāro pārstāvniecību ekonomiskās darbības izvērtējumam.

*Ziņo: Ārlietu ministrijas Ārējo ekonomisko sakaru veicināšanas nodaļas vadītājs Rūdolfs Brēmanis.*

1. Ziņojums par paveikto ekspertu darba grupā:
   1. Par integrētas informācijas sistēmas izveidošanu, pilnveidojot Latvijas Institūta mājas lapu [www.latvia.eu](http://www.latvia.eu);
   2. Par vienota prezentācijas standarta izveidi Latvijas ekonomisko interešu pārstāvēšanā;
   3. Par citiem aktuāliem ekspertu darba grupas jautājumiem.

*Ziņo: Ārlietu ministrijas Ārējo ekonomisko sakaru veicināšanas nodaļas vadītājs Rūdolfs Brēmanis.*

1. Par Latvijas ekonomiskajām interesēm Centrālāzijā.

*Ziņo: Ārlietu ministrs Edgars Rinkēvičs.*

1. Par apdrošināšanu, dodoties komandējumos ārpus Latvijas.

*Ziņo: Ārlietu ministrs Edgars Rinkēvičs.*

1. Nākamajā sēdē izskatāmie jautājumi.

|  |
| --- |
| **1. Ekspertu grupas ziņojums par priekšlikumu izstrādi indikatoru sistēmas izveidošanai un ieviešanai Latvijas Ārējo ekonomisko pārstāvniecību un Latvijas diplomātisko un konsulāro pārstāvniecību ekonomiskās darbības izvērtējumam.** |

(R.Brēmanis, E.Rinkēvičs, N.Bergs, D.Pavļuts, A.Ozols, B.Sējāne, U.Reimanis, I.Stepiņa)

**Nolemj:**

* 1. Apstiprināt Latvijas Ārējo ekonomisko pārstāvniecību darbības izvērtējuma kritērijus par pamatu indikatoru sistēmas izveidei Latvijas diplomātisko un konsulāro pārstāvniecību ekonomiskās darbības izvērtējumam.
  2. Apstiprināt ekspertu grupas izstrādāto Latvijas ekonomiskās sadarbības mērķa valstu tabulu 2013.-2014.gadam iekšējai lietošanai padomē iesaistītajām institūcijām un organizācijām.
  3. Ekspertu grupai precizēt ekonomiskās sadarbības mērķa valstu tabulā 2013.-2014.gadam iekļautās augstu valsts amatpersonu vizītes, iekļaut informāciju par valstu iekšzemes kopproduktu apmēriem, iedzīvotāju skaitu un papildināt tabulu ar ailīti „Stratēģiska interese”. Ekspertu grupai prezentēt precizēto tabulu kādā no nākamajām padomes sēdēm.

|  |
| --- |
| **2. Ziņojums par paveikto ekspertu darba grupā: par integrētas informācijas sistēmas izveidošanu, pilnveidojot Latvijas Institūta mājas lapu** [**www.latvia.eu**](http://www.latvia.eu)**; par vienota prezentācijas standarta izveidi Latvijas ekonomisko interešu pārstāvēšanā.** |

(R.Brēmanis, A.Ozols, E.Rinkēvičs, D.Pavļuts, B.Sējāne, U.Reimanis, N.Bergs)

**Nolemj:**

* 1. Pieņemt zināšanai ekspertu grupas ziņojumu par paveikto ekspertu darba grupā.
  2. Apstiprināt ekspertu grupas izstrādātās vadlīnijas vienota prezentācijas standarta izveidei Latvijas ekonomisko interešu pārstāvēšanā ārvalstīs.
  3. LIAA izstrādāt prezentācijas vizuālo standartu (*template*), kas tiktu izmantots valsts augstāko amatpersonu – Valsts prezidenta un Ministru prezidenta – vizītēs ārvalstīs.

|  |
| --- |
| **3. Par Latvijas ekonomiskajām interesēm Centrālāzijā.** |

(E.Rinkēvičs, M.Krams, N.Bergs, D.Pavļuts, I.Stepiņa, A.Pildegovičs)

**Nolemj:**

* 1. Padomes locekļiem līdz 2013.gada 10.jūnijam iesūtīt padomes sekretariātam priekšlikumus un papildinājumus Ārlietu ministrijas sagatavotajam apkopojumam par Latvijas ekonomiskajām interesēm Centrālāzijas reģiona valstīs. Ekonomisko interešu apkopojumu skatīt un apstiprināt nākamajā padomes sēdē.

|  |
| --- |
| **4. Par apdrošināšanu, dodoties komandējumos ārpus Latvijas.** |

(E.Rinkēvičs, I.Stepiņa)

**Nolemj:**

* 1. Padomē iesaistītajām institūcijām un uzņēmējus pārstāvošajām organizācijām aicināt uzņēmējus (organizāciju biedrus) un sadarbības partnerus (uzņēmumu asociācijas) vērst uzmanību uz darbinieku apdrošināšanas nepieciešamību, dodoties komandējumos ārpus Latvijas.

|  |
| --- |
| **5. Nākamajā sēdē izskatāmie jautājumi.** |

(E.Rinkēvičs, D.Pavļuts, B.Sējāne, M.Krams)

**Nolemj:**

* 1. Apstiprināt šādus padomes nākamās sēdes darba kārtībā iekļaujamos jautājumus:

1. Par Latvijas valsts ārējā tēla pārstāvniecību.
2. Ekspertu grupas ziņojums par priekšlikumiem:
   1. Par kritēriju izstrādi uzņēmēju dalībai augstu valsts amatpersonu ekonomiska rakstura vizītēs;
   2. Par kritērijiem augstu valsts amatpersonu ekonomiska rakstura vizīšu iniciēšanai.
3. Par Latvijas Republikas diplomātisko pārstāvniecību tīkla attīstību līdz 2020.gadam.

Sēdi slēdz plkst. 14.10.

Ārlietu ministrs,

padomes priekšsēdētājs E.Rinkēvičs

Protokolētāja M.Zumberga